السلام عليكم ورحمة الله. كل عام وانتم بخير. اسأل الله سبحانه وتعالى ان يتقبل منا ومنكم صالح الاعمال. واسأله جل في علاه ان يتقبل منا رمضان وان يتقبل منا العمل الصالح. وارجو من الله ان احنا نكون قضينا مع بعض وقت طيب وان يكون البرنامج كان برنامج طيب
ونافع لكم. السؤال دايما اللي بييجي ازاي الواحد هيسبت بعد رمضان؟ هي كم نصيحة كده بسيطة هقولها لك؟ يعني واسأل الله ان يجعل فيها القبول اول حاجة لن يكون ذلك الا بالله. لازم القاعدة دي تحطها اصل عندك. لا يمكن ان تسبت الا بالله سبحانه وتعالى. هتعتمد على نفسك هتعتمد على الاسباب هتعتمد على
صحبة المسجد كل ده مش هينفعك لن ينفعك الا الله. يوسف عليه السلام سبت قدام فتنة النساء بقوله قال والا تصرف عني كيدهن اصبو اليهن واكن من الجاهلين. فاستجاب له ربه فصرف عنه كيدهن. الشياطين اللي هتطلع لك بعد رمضان ربنا قادر ان يصرفها عنك كلها
انك انت تعمل زي يوسف عمل فاستعصم فاستعصم. فتمسك بالدعاء جدا وسل الله سبحانه وتعالى الثبات. الحاجة التانية انك انت ما تبعدش عن صحبة المسجد اللي انت عايزه اكيد في رمضان قربت من ناس كويسة وبعدت عن ناس وحشة. اكيد في رمضان اللي اعتكف او اللي ما اعتكفش اختلط بناس كويسة. ارجوك ما تبعدش عنهم مهما كان
ارجوك ما ترجعش للصحبة القديمة تاني خد قرار والقرار دلوقتي تنفيزه سهل لان انت كده كده كنت بعدت عنهم شوية الفترة اللي فاتت. الامر التالت ارجوك ما تاخدش اجازة. دي مهمة جدا. بعض الناس بعد رمضان بيريح بيريح. يقول لك ايه انا اخد اجازة كده اسبوعين وبعد كده ارجع تاني. هو قصده اجازة اجازة من كله. يعني مش
هينزل يصلي في المسجد يعني مش مش هيفتح المصحف يعني مش هيقوم الليل طبيعي انك انت هتقل بعد رمضان لكن اجازة صعب انك تقول اجازة مين يضمن لك انك ترجع
بعد الاجازة. ثم ان انك انت لو خدت اجازة مش ممكن ده يكون دليل ان انت ما تقبلتش عند ربنا. ارجوك قلل بس ما تاخدش اجازة. خلي عندك الحد الادنى حتى من كل شيء
لمدة الاسبوعين اللي انت هتريحهم شوية عشان ترجع تاني لكن اجازة. ما ينفعش. بعد كده مهم جدا ان انت تبدأ تنفز قراراتك اللي انت خدتها في رمضان. انت قلت بعد رمضان هعمل كزا. يا ريت تطبقوا من اول يوم عيد. ما تقولوش طب آآ بعد اسبوع او بعد اسبوعين. ممكن الهمة تروح ممكن الرغبة تروح. ممكن الشيطان يتمكن منك
نبدأ ننفز قراراتك ولو قرارات بسيطة ابدأ نفزها على طول من اول يوم رمضان آآ يا ريت انك انت يعني ما تفرطش في اورادك تسأل الله سبحانه وتعالى القبول والثبات. وآآ يعني يكون جنبك واحد قريب منك
تشاركوا بعض في لو حد فيكم وقع حد فيكم مش عارف ايه اكيد يعني الصديق المقارب لك ده هيكون سند لك. قال آآ عن موسى عليه السلام قال عن هارون اشدد به ازري واشركه في امري كي نسبحك كسيرا ونذكرك كسيرا انك كنت بنا
بصيرا نسأل الله سبحانه وتعالى ان يعيد علينا رمضان مرات عديدة وكارات مديدة وان يتقبل منا ومنكم صالح الاعمال. جزاكم الله خيرا كل عام وانتم بخير